“Behalwe dat jy worry of jy die virus gaan kry, is daar ook die druk van verslae en vraestelle. Dan kom die departement en plaas nóg druk en verwag alles moet betyds voltooi wees.”
Die juffrou sê die veiligheidsmaatreëls by skole is ook nie 100% nie. “As onderwyser sit jy met 20 kinders in ’n klas.
“Ja, kinders word nie regtig siek nie, maar hulle kan wel draers van Covid-19 wees. Jy as onderwyser gaan nie weet as die kind nie simptome toon nie.
“Gr. R en 1 is ook nog so jonk en hulle gaan nie vir jou as onderwyser vertel of iemand by die huis Covid-19 nie.”
Nog ’n onderwyseres sê sy weet van kollegas wat positief getoets is en selfs van onderwysers met simptome wat aanhou werk het terwyl hulle op toetsuitslae gewag het.
“Ek persoonlik het ’n geval gehad waar ek aan ’n assistent moes verduidelik waarom die dra van ’n masker belangrik is en ook om ’n afstand te hou.
Millicent Merton, die woordvoerder van die WKOD, sê statistieke oor die jongste infeksies onder onderwysers is weens die skoolvakansie nie beskikbaar nie.
“Skole het wel ’n tydelike hersiene onderwysplan in werking gestel om te verseker dat die gesondheids- en veiligheidsmaatreëls in plek is.”